《同朱占遇游西山宿碧云寺》
明代·李孙宸

疏花照日影离离，又是都门秋早时。宿愿未容酬独往，閒心聊共赴幽期。

雕甍碧瓦空王殿，黄叶青山异代碑。为语东林须具酒，莫教陶令更攒眉。

作者简介：明广东香山人，字伯襄。万历四十一年进士。教习庶吉士。崇祯间官至南京礼部尚书。性孝友廉介。诗祖《三百篇》，书法祖魏晋，草篆隶楷皆工。有《建霞楼集》。